KOMMISSIONENS FORORDNING (EF) Nr. 871/96 af 14. maj 1996 om ændring af forordning (EØF) nr. 2245/90 om gennemførelsesbestemmelser til importordningen for produkter henhørende under KN-kode 0714 10 91 og 0714 90 11 med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1,

under henvisning til Rådets forordning (EF) nr. 3093/95 af 22. december 1995 om fastsættelse af de toldsatser, som Fællesskabet skal anvende som følge af forhandlingerne i henhold til artikel XXIV, stk. 6, i GATT efter Østrigs, Finlands og Sveriges tiltrædelse af Den Europæiske Union (2), særlig artikel 5, og

ud fra følgende betragtninger:

Ved Kommissionens forordning (EF) nr. 2023/95 af 21. august 1995 om midlertidig tilpasning af særordningerne for indførsel af kornsubstitutter og produkter forarbejdet på basis af korn og ris som fastsat i forordning (EØF) nr. 2245/90 med henblik på iværksættelsen af den landbrugsaftale, der er indgået i forbindelse med de multilaterale handelsforhandlinger under Uruguay-runden (3) blev der foretaget en midlertidig tilpasning af Kommissionens forordning (EØF) nr. 2245/90 (4); der er konstateret fejl i forordningen i alle sprogudgaver; fejlene bør berigtiges; bilaget til forordning (EF) nr. 2023/95 er således ikke blevet indsat i forordning (EØF) nr. 2245/90; den berigtigede udgave af bilaget bør indsættes ved nærværende forordning;

ved artikel 4, stk. 1, i forordning (EF) nr. 3093/95 er toldsatserne for tilberedt dyrefoder henhørende under KN-kode 2309 10 11 og 2309 10 31 blevet nedsat til 0;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EØF) nr. 2245/90 foretages følgende ændringer:

1) Artikel 1 ændres som følger:

a) stk. 2 og 3, affattes således:

»2. Uden at dette i øvrigt berører stk. 1, nedsættes de i bilaget anførte, nedsatte toldsatser, der gælder for indførsel af nedennævnte produkter med oprindelse i AVS-staterne, således:

- med 2,19 ECU pr. 1 000 kg for produkter henhørende under KN-kode 0714 10 99 og ex 0714 90 19 bortset fra arrowroot

- med 4,38 ECU pr. 1 000 kg for produkter henhørende under KN-kode 0714 10 10 og ex 1106 20 bortset fra mel og groft mel af arrowroot

- med 50 % for produkter henhørende under KN-kode 1108 14 00 og ex 1108 19 90 bortset fra stivelse af arrowroot.

3. Uanset stk. 1 opkræves de toldsatser, der gælder ved indførsel af følgende produkter med oprindelse i AVS-staterne, ikke for disse produkter:

- søde kartofler henhørende under KN-kode 0714 20 10

- produkter henhørende under KN-kode 0714 10 91

- arrowroot henhørende under KN-kode ex 0714 90

- mel og groft mel af arrowroot henhørende under KN-kode ex 1106 20

stivelse af arrowroot henhørende under KN-kode ex 1108 19 90.«.

b) Som stk. 4 indsættes:

»4. Uanset stk. 1 opkræves de toldsatser, der gælder ved indførsel af følgende produkter, ikke for disse produkter fra den 1. januar 1996:

- tilberedt dyrefoder henhørende under KN-kode 2309 10 11 og 2309 10 31.«

2) Som bilag indsættes bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995 til den 30. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 334 af 30. 12. 1995, s. 1.

(3) EFT nr. L 198 af 23. 8. 1995, s. 15.

(4) EFT nr. L 203 af 1. 8. 1990, s. 47.

BILAG

>TABELPOSITION>